NaiveNeuron/SloPal huggingface dataset:
Jurzyca, Eugen, poslanec NR SR (2017-06-16):
Ďakujem za slovo, pán predsedajúci. Pridám len príklad. Aj predkladatelia si určite uvedomujú, čo to znamená extenzia, rozšírenie zmlúv o napríklad o minimálnej mzde na slovenských kamionistov v Nemecku alebo v Rakúsku. Vedia to veľmi dobre. Vedia, aké to je nebezpečné a že to môže zničiť naše firmy. Ale ten istý princíp keď aplikujú na Slovensko, tak zrazu sa im zdá, že už je možné ho aplikovať. Ale tie dôsledky sú rovnaké na tie firmy, ktoré nie sú súčasťou tej dohody, a vzťahuje sa na nich extenzia, môže dopadnúť tvrdosť tejto regulácie takisto ako na našich kamionistov napríklad v Nemecku. Ďakujem.
Blaha, Ľuboš, podpredseda NR SR (2023-12-18):
Pán poslanec Hargaš.
P. Paška, predseda NR SR: (2009-11-04):
Prerušujem rokovanie. Vyhlasujem krátku prestávku, budeme hlasovať o vyslovení súhlasu alebo nesúhlasu. (Prestávka.) (Po prestávke.)
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 132, za 91, proti 12, zdržalo sa 29. Konštatujem, že uvedený návrh sme schválili.
Laššáková, Jana, podpredsedníčka NR SR (2014-10-30):
Pán poslanec Viskupič, nech sa páči.
Szőllős, Ján, poslanec NR SR (2022-11-08):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre hospodárske záležitosti, Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný vládny návrh... (Reakcia z pléna. Vstup predsedajúceho.)
Danko, Andrej, podpredseda NR SR (2024-10-23):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Galisovi.
Kuffa, Štefan, poslanec NR SR (2014-12-09):
... že nehnevám sa vôbec na teba... (Prerušenie vystúpenia predsedajúcou.)
Laššáková, Jana, podpredsedníčka NR SR (2013-06-27):
Pán navrhovateľ, prepáčte, ale kľudne ste sa mohli prihlásiť do rozpravy, lebo toto je záverečné slovo a stanovisko k rozprave, takže myslím si, že rozprava nebola žiadna. Takže poprosím vás, skráťte, skráťte to, ale boli, mohli, ale nie, ja si myslím, že treba dodržiavať rokovací poriadok, takže v rámci záverečného slova, rozprava nebola žiadna, a inak, keby ste boli vystúpili v rozprave, môžu poslanci reagovať, a tak nemôžu reagovať. Takže vás poprosím krátko.
Žiga, Peter, podpredseda NR SR (2024-06-21):
Vyhlasujem rozpravu za skončenú. Prerušujem rokovanie. Chcem sa opýtať, či sa... pani navrhovateľka, chcete sa vyjadriť?
Vitteková, Anna, poslankyňa NR SR (2014-02-04):
Teraz dajte, pán predseda, hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre hospodárske záležitosti. Ďalej, že za gestorský výbor určuje ústavnoprávny výbor s tým, aby výbory návrh zákona prerokovali v druhom čítaní do tridsať dní a gestorský výbor do tridsaťdva dní od jeho prerokovania v prvom čítaní.
Remiášová, Anna, poslankyňa NR SR (2021-05-07):
Monika, chcem sa ti poďakovať, že si aj za mňa vyslovila moje veľké ďakujem pani komisárke. Veľmi si vážim vašu prácu aj tvoju, Monika, aj vašu, pretože odvádzate pre ľudí, ktorí to najviac potrebujú všetko úsilie a so srdcom. Je mi veľmi ľúto, že predchádzajúca pani komisárka sa nemohla pochváliť takýmto výsledkom a práve v tom vidím veľký rozdiel. Takže ešte raz vám za všetky deti srdečne ďakujem.
Laššáková, Jana, podpredsedníčka NR SR (2014-12-10):
Na vystúpenie pána poslanca s faktickými poznámkami sa hlásia pani poslankyňa Šípošová, Brocka, Jurinová, Přidal a Mezenská. Končím možnosť prihlásiť sa s faktickými poznámkami. Nech sa páči, pani poslankyňa Šípošová.
Šuca, Peter, poslanec NR SR (2019-02-01):
Ďakujem pekne. Vážený pán predsedajúci, v rozprave vystúpil pán poslanec Dostál, nepodal však žiadny doplňujúci ani pozmeňujúci návrh. Pristúpime teda k hlasovaniu o pozmeňujúcich návrhoch zo spoločnej správy. Gestorský výbor odporúča hlasovať o pozmeňujúcich návrhoch v bode 1 až 3 spoločne a tieto schváliť. Dajte, prosím, hlasovať.
Kollár, Jozef, poslanec NR SR (2011-09-13):
Ďakujem pekne za slovo. No, celú noc tu postupne, pani poslankyňa Gabániová, rástol vo mne taký vnútorný hnev, že sme tu neproduktívne strávili celú noc, ale tá intelektuálna perla na záver naozaj stála za to. A napriek tomu, že ste skrátili svoj veľmi dobrý prejav, čo je možno na škodu veci, a predsa len tam odznela jedna veta, citujem, ak dovolíte: „Z globálneho hľadiska čiže aspektu je to principiálne bazírovanie na mentalitu humánneho kompromisu.“ Mohli by ste nám vysvetliť, čo ste tým mali na mysli?
Hanuliaková, Jana, poslankyňa NR SR (2024-04-16):
Ďakujem. No ja som ten návrh nakoniec povedala, tak neviem, či ste zle počúval. Ale ja by som naozaj chcela povedať, že mňa prekvapuje, že koaliční poslanci a poslankyne ako keby naozaj zabudli, že oni tu dvanásť rokov vládli. A tá situácia, akože ja chápem tri a pol roka, mali sme tu krízy, aj uznávam, že aj tie veci, ktoré sa spravili, neboli správne, niektoré, s dopadom na samosprávy. Ale ako vy ste tu naozaj vládli v najlepších rokoch. Mohli ste budovať tú krajinu. Veď my kam sa pozrieme každý jeden, ktorý tu zastávame nejakú oblasť, tému, tak to je jedna katastrofa. Veď nám to tí ľudia hovoria. Nám to hovoria tie organizácie. Tu chýbajú, proste tu sa nespravilo absolútne nič. Keby sme tu nemali, nemali eurofondy, tak ja neviem, kde je Slovensko. A ešte aj to teraz ohrozujete. Naozaj, tu kam sa človek pozrie, do každej oblasti, je veľký problém. A to neni kvôli tri a pol rokom, posledný, posledný, ktorý sme tu zažili. Lebo boli veľmi náročné a to musíte priznať, každý jeden z vás, keby bol pri vláde SMER, tak možnože by ste robili to isté. Ale vy ste tu dvanásť rokov vládli v najlepších hospodárskych časoch. A tá krajina dnes vyzerá tak, že dneska sa v niektorých dedinách, naozaj reálne ja som ich, ja chodím po tých regiónoch, strávila som teraz nedávno týždeň na východe, chodím po tých obciach, stretávam sa so starostami, starostkami a tu sú naozaj reálni ľudia, ktorí nemajú pitnú vodu. Pol milióna ľudí. Tu sa rozhodujú reálne ľudia, či si spláchnu záchod alebo sa osprchujú. Ja som sa s nimi normálne osobne rozprávala. A verím, že aj vy, keď fungujete v tých samosprávach. Tak prosím vás pekne, netvárte sa a už sa nevyhovárajte stále na Progresívne Slovensko, na Ódorovu vládu a na neviem čo všetko. Však máte skúsenosti dvanásť rokov, už ste mohli mať pripravené za tých dvanásť rokov také opatrenia, že... (Prerušenie vystúpenia časomerom.)
Laššáková, Jana, podpredsedníčka NR SR (2012-12-11):
Pán poslanec Dzurinda, nechcete reagovať? (Reakcia poslanca.) O slovo požiadal pán spravodajca. Nech sa páči, dávam mu slovo.
Laššáková, Jana, podpredsedníčka NR SR (2012-05-16):
Na vystúpenie pána poslanca s reakciou osem pánov poslancov s faktickými poznámkami. Končím možnosť prihlásiť sa s faktickými poznámkami. Pán poslanec Sulík, nech sa páči.
Číž, Miroslav, podpredseda NR SR (2015-03-19):
Slovo má pán poslanec Kuffa.
Muňko, Dušan, poslanec NR SR (2011-07-13):
Pán poslanec, ja s vami súhlasím, len musím upozorniť na jednu vec. Neviem, či ste boli v rómskych dedinách alebo v rómskych osadách, kde deti nechodia do školy, kde hŕba detí nevie odhadnúť svoje skutky, ale takisto to tam nevedia ani dospelí. Je to na hranici debility. (Ruch v sále.)
Schlosár, Rastislav, poslanec NR SR (2019-10-24):
Vážené panie poslankyne, vážení páni poslanci, poslanci Národnej rady Slovenskej republiky za politickú stranu Kotleba – Ľudová strana Naše Slovensko, teda Marian Kotleba, Rastislav Schlosár, Stanislav Drobný a Peter Krupa predkladajú v tomto volebnom období už po tretíkrát návrh zákona, ktorým sa mení a dopĺňa zákon č. 301/2005 Z. z., teda Trestný poriadok v znení neskorších predpisov. Cieľom tohto nášho legislatívneho návrhu je posilnenie postavenia poškodeného v trestnom konaní tak, aby bol zabezpečený objektívny a spravodlivejší proces. Sme presvedčení, že to v konečnom dôsledku povedie k nižšej miere kriminality, väčšej vymožiteľnosti práva a predovšetkým vyššej bezpečnosti obyvateľov Slovenskej republiky. Viac už poviem v rozprave, do ktorej sa hlásim ako prvý.
Glváč, Martin, podpredseda NR SR (2019-09-18):
Vážené panie poslankyne, vážení páni poslanci, otváram šiesty rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie požiadali z dôvodu péenky pán poslanec Krajkovič. Podľa ohlasovanej zmeny programu pristúpime k druhému čítaniu o návrhu poslancov Tittela, Jančulu, Sárközy, Glváča na vydanie zákona o Fonde na podporu športu a o zmene a doplnení zákona č. 440/2015 Z. z. o športe a o zmene a doplnení niektorých zákonov v znení neskorších predpisov. Návrh zákona je pod tlačou 1546. Spoločná správa výborov má tlač 1546a. Nech sa páči, pán poslanec Tittel, uveďte návrh zákona. Ďakujem. (Rokovanie o návrhu poslancov Národnej rady Slovenskej republiky Dušana Tittela, Tibora Jančulu, Irén Sárközy a Martina Glváča na vydanie zákona o Fonde na podporu športu a o zmene a doplnení zákona č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 1546.)
P. Minárik, poslanec: (2004-06-18):
Vážené kolegyne, kolegovia, máte rozdaný tento návrh aj s odôvodnením v laviciach, ja chcem upozorniť na zoznam poslancov, ktorí tento návrh podporujú. Sú to prakticky všetci predsedovia poslaneckých klubov zúčastnených v tomto parlamente...
Bagačka, Michal, poslanec NR SR (2014-09-12):
Ďakujem pekne za slovo. Skôr takéto vystúpenia, by som povedal, že evokujú to, že či vôbec nejaké zákony kedy prijímať. Tak ako koľkokrát sa povedalo, že naozaj je vždy pred voľbami a kedy je to vhodné. Myslím si, aj ako poslanec vyššieho územného celku, viac ako dva roky sme boli touto témou traumatizovaní a raz sa to presýpalo na jednu, raz na druhú stranu. Aj v rámci vyššieho územného celku sme prijali zásadné vyhlásenie. A myslím si, že toto je ďalší krok, kedy teda aj zákonodarná moc sa k tomuto vyjadrí, a myslím si, že čas, kedy sa má prijať tento zákon, je vhodný kedykoľvek, pokiaľ pomôže ľuďom. Ďakujem.
Danko, Andrej, predseda NR SR (2019-02-05):
Poslankyňa Smolíková.
S. Kahanec, poslanec: (2009-12-01):
Pánu Petrákovi. Pán poslanec, o tom, či ja mám chaos, no, musia to povedať tí, ktorí sa vyznajú do tohto zákona. Ale ja sa domnievam, že chaos máte vy. Lebo keď hovoríte, že miesta nie sú politické trafiky a že mal by tam byť priestor a vítate ho pre zefektívnenie fungovania, tak to efektívne fungovanie je vtedy, keď sa rozhoduje aj o tom, koľko minieme  zdrojov na organizáciu v meste. A s tým súvisí aj počet zamestnancov, ktoré si určuje štatutár. A s tým súvisí aj  organizačný poriadok, ktorý si určuje štatutár. A pánovi poslancovi Demianovi. Pán poslanec, i ja pôsobím už dostatočne dlho v samospráve, od roku 1994. Tiež fungujem možno toľko, možno viac období ako vy, čiže štyri najmenej. Takže už som si zažil všetko možné, neviem, na akej úrovni  fungujete, či to je obec, či to je mesto, ale myslím, že som si užil dosť. (Hlas v sále.) To je v poriadku, nemusím všetkých poznať. Preto potom som už úplne jasne pochopil, že prečo takto obhajujete. Keď zvyšujete právomoci sami pre seba, ďakujem pekne ináč, kolega, že ste ma na to upozornili, lebo potom  úplne jasne si vyrábate pre seba kompetencie. To fakt, teraz som to konečne pochopil, prečo je táto novela. Pre vašich starostov a primátorov miest. Ďakujem pekne.
Blaha, Ľuboš, poslanec NR SR (2021-06-15):
Pán Heger, aj ja mám chuť vám zatlieskať, za jeden rok ste prišli z 25 % podpory na 8 % podpory a ešte zopár takýchto prejavov a percentuálne budete na tom ako strana ZA ĽUDÍ. Ja vám naozaj gratulujem, lebo neustále dávať tú obohratú pesničku, že lebo Fico, to už je naozaj trápne aj vašim pročkom. Toto už naozaj nikto neberie. Tak my sme napísali tajnú správu SIS alebo to bola vaša spravodajská služba? My sme oslobodili Zuriana alebo váš generálny prokurátor? My sme oslobodili všetkých tých sudcov alebo to bol Ústavný súd, resp. súdy? Pán kolega, vy si šlapete po jazyku jedna radosť. Už ste aj odišli za pánom Kurzom. Výborne, nabliakať a potom odísť. Ja mám niekoľko otázok a verím, že ich pánovi Hegerovi doručíte. Za prvé. S kým ste sa stretol pred hotelom Kyjev? To je kľúčová otázka, nie táraniny! Nie lebo Fico. S kým ste sa stretol pred hotelom Kyjev? Druhá otázka. Koľkokrát ste sa vy a Matovič stretli s tajným agentom Makóom a dojednávali ich výpovede? Po tretie. Je podľa vás v poriadku, ak Mikulec dohadzuje kšefty svojej rodine, je nepotizmus v poriadku? Posväcujete ho? Po štvrté. Je v poriadku paktovať sa s takáčovcami, čo sú mafiáni, len preto, že sa na pána Mikulca niekto zaškeril v obchodnom dome? Je v poriadku nosiť nelegálne kópie značkových hodiniek a byť ministrom vnútra a ani nevedieť, že porušujem zákon? Je toto v poriadku, pán Heger? Je pán Pčolinský, bývalý šéf SIS, náš človek? Lebo ste tu vymenovali všetkých našich ľudí, ale zabudli ste na vášho Pčolinského. Aj ten je ten gauner aj ten je ten zlý, aj ten už je vopred odsúdený, alebo si počkáme, či ho odsúdia naozaj? A posledná otázka, a tomu ste sa veľmi filigránsky vyhli: Je v poriadku, že zomrel Milan Lučanský? Vy tu kopete do presne takých ľudí, ako bol on, do ľudí, ktorí bojovali s mafiou a kvôli vám zomreli!
Nicholsonová, Lucia, podpredsedníčka NR SR (2016-04-27):
Ďakujeme, pán minister. Chcem sa opýtať pána Bastrnáka, či z pozície spravodajcu chce zaujať stanovisko. Nie, nie je tomu tak. Tak prerušujem o tomto bode programu. Teraz pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy. Máte to pod tlačou 48. Pána ministra vystrieda pán vicepremiér Pellegrini na mieste určenom pre navrhovateľa. A poprosím pána poslanca Bublavého, aby zaujal miesto pre spravodajcu. Dnes predpoludním k tomuto bodu neukončil svoje vystúpenie v rozprave pán poslanec Ondrej Dostál. Nech sa páči, pán poslanec, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 48.)
Mojš, Milan, poslanec NR SR (2014-06-26):
Vážený pán predseda, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. K predloženému návrhu zákona predkladám nasledovnú informáciu: Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady, Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 4. septembra 2014 a gestorský výbor do 8. septembra 2014. Pán predseda, prosím, otvorte rozpravu.
Svrček, Miloš, poslanec NR SR (2022-05-04):
Na úvod, ďakujem vám, kolegovia, za podporu. Vážim si takto vyjadrenú podporu a musím tiež konštatovať, že v minulosti sa mi nepáčili niektoré články a vyjadrenia, ktoré boli osočujúce na predstaviteľov menšín na Slovensku. Vyslovene toto do 21. storočia nepatrí. A ja si myslím, že Matica slovenská ako nepolitická ustanovizeň by sa mala držať presne tých cieľov, ktoré sú jej dané taxatívne v zákone. Myslím si, že to nové vedenie veľmi dobre a ukážkovo si plní tie úlohy, ktoré sú jej zverené. Aj napriek tomu, že v súčasnosti tie financie chýbajú a mohli by byť lepšie. Aj ako som povedal v rozprave, aj táto ustanovizeň by si určite zaslúžila v týchto ťažkých časoch väčšie financie, väčší rozpočet, ale, bohužiaľ, máme takú situáciu, akú máme, či už v zdravotníctve, alebo teraz v geopolitickom priestore Slovenska, kde sa nachádzame. Bohužiaľ, čo tu máme za východnými hranicami všetci vieme. Takže myslím si, že aj oni samotní sa viackrát vyjadrili, že vedia sa uskromniť. Veď kopu tých kultúrnych podujatí, ktoré robili predstavitelia Matice, si v mnohých prípadoch hradili zo samotných svojich rodinných rozpočtov. Pretože jednoducho ten rozpočet Matice im to nedovoľoval, ale chcú ďalej učiť tie mladé generácie. Chcú ukazovať, že kto boli tí predstavitelia, čelní predstavitelia nášho národa v minulosti od Štúra cez Štefánika, cez Alexandra Dubčeka, aby pripomenuli tej našej generácii, mladej generácii, že kto boli naši predstavitelia. Takže klobúk dolu pred nimi, všetka česť. A ja si myslím, že aspoň takáto nejaká symbolická čiastka im pomôže trošku v naštartovaní ich aktivít v kultúre, vede... (Prerušenie vystúpenia časomerom.)
Laššáková, Jana, podpredsedníčka NR SR (2013-12-18):
Na vystúpenie pani podpredsedníčky s faktickými poznámkami páni poslanci Poliačik, Brocka a Fronc. Končím možnosť prihlásiť sa s faktickými poznámkami. Nech sa páči, pán poslanec Poliačik.
Kažimír, Peter, poslanec NR SR (2012-04-04):
Sľubujem. (Potlesk.)
Čekovský, Kristián, poslanec NR SR (2021-05-11):
Chcel by som poprosiť členov výboru pre kultúru a médiá, 12.05 hod. máme schôdzu výboru v rokovacej miestnosti výboru. Ďakujem pekne.
Kollár, Boris, predseda NR SR (2022-06-14):
Ďakujem. S ďalším procedurálnym návrhom pán poslanec Schlosár.
E. Angyalová, poslankyňa: (2006-10-18):
V súlade s § 73 zákona o rokovacom poriadku preto podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996  Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Účelom tohto návrhu zákona je odstránenie najzávažnejších nedostatkov, ktoré spôsobil predovšetkým zákon č. 231/2006 Z. z. Ide o úpravu v oblasti vykonávania kontroly vo veciach dodržiavania zákona o štátnej službe, úpravu postavenia vedúcich služobných orgánov iných orgánov štátnej správy a zjednotenie spôsobu odvolávania predstavených v priamej riadiacej pôsobnosti politického predstaveného na ministerstvách a ostatných ústredných orgánoch štátnej správy. Návrh zákona nebude mať dopad na štátny rozpočet, rozpočty obcí a rozpočty vyšších územných celkov. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku v súlade s rozhodnutím predsedu Národnej rady prideliť návrh zákona (tlač 98) na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Za gestorský výbor v súlade s citovaným rozhodnutím predsedu navrhujem Výbor Národnej rady pre sociálne veci a bývanie. Súčasne navrhujem, aby výbory, ktorým bol uvedený návrh pridelený ho prerokovali v lehote do 29. novembra 2006 a gestorský výbor v lehote do 30. novembra 2006. Ďakujem, pán predsedajúci, skončila som, prosím, otvorte rozpravu.
Zmajkovičová, Renáta, podpredsedníčka NR SR (2013-10-24):
Pekný deň. Vážení kolegovia, kolegyne, otváram siedmy rokovací deň 25. schôdze Národnej rady Slovenskej republiky. 	Na dnešnom rokovacom dni o ospravedlnenie požiadali: podpredseda Národnej rady Ján Figeľ a poslanci Andrej Hrnčiar, Ján Hudacký, Igor Choma, Viera Tomanová. Pokračujeme v prerušenej rozprave v druhom čítaní o vládnom návrhu zákona o pomoci v hmotnej núdzi, tlač 648. Poprosím pána ministra práce, sociálnych vecí a rodiny Jána Richtera, aby zaujal svoje miesto určené pre navrhovateľov, predsedu výboru pre sociálne veci pána poslanca Jána Podmanického taktiež, aby zaujal svoje miesto pre spravodajcu. Do rozpravy je písomne prihlásený poslanec Ľudovít Kaník za klub SDKÚ – DS. Nech sa páči, pán poslanec, máte slovo. A pripraví sa pán poslanec Peter Pollák za klub OĽaNO. Nech sa páči, pán poslanec Kaník. (Pokračovanie rokovania o vládnom návrhu zákona o pomoci v hmotnej núdzi a o zmene a doplnení niektorých zákonov , tlač 648.)
Laššáková, Jana, podpredsedníčka NR SR (2015-10-30):
Pán poslanec Brocka.
Hrnčiar, Andrej, podpredseda NR SR (2017-06-21):
Je tu pán podpredseda vlády Kaliňák, pán minister obrany, pán minister dopravy, pán minister zdravotníctva a pán minister práce, sociálnych vecí a rodiny.
Blaha, Ľuboš, podpredseda NR SR (2024-01-19):
Pán poslanec, čisto technicky, keďže hovoríte o technickej veci, bude diskusia, samozrejme, o vyhlásení Národnej rady proti protislovenskému vyhláseniu Európskeho parlamentu, predpokladám, že v druhom čítaní, to znamená, že zhruba o dva týždne a zahraničný výbor, samozrejme, príjme rezolúciu v najbližšej príležitosti, čiže takisto to bude bez problémov vyriešené. Neviem takisto, o čom hovoríte, takže to, čo ste chceli, určite bude predmetom pléna v Národnej rade. Ďakujem pekne. Pán poslanec Michal Šipoš, faktická poznámka.
Grendel, Gábor, podpredseda NR SR (2022-12-06):
Pán poslanec Ján Blcháč.
Jurzyca, Eugen, minister školstva, vedy, výskumu a športu SR (2010-09-09):
Ďakujem. Ja som presvedčený o tom, že nezáleží na tom, ako sa nazýva tá rada a v ktorom paragrafe je zachytené, že bude existovať, a koľko slov je v jej názve, že to vede nepomôže, vede pomôže, pokiaľ budeme pretláčať systém financovania taký, aby peniaze išli za špičkovou vedou, teda za vedcami, ktorí publikujú v karentovaných časopisoch s vysokým impaktom, za vedcami, ktorí sú uznávanými kapacitami na pracoviskách, ktoré doteraz už veľa toho ukázali. A momentálne sa to tak nedeje. Keď sa pozrieme na štatistiky citácií, tak vidíme, že často peniaze smerované na vedu idú na pracoviská, ktoré nedokážu vykázať merateľným spôsobom svoje výsledky. A to jednak demoralizuje celý ten sektor a, samozrejme, to má vplyv aj na zvyšok spoločnosti a jej ochotu financovať vedu, pretože keď verejnosť vidí, že peniaze určené na vedu sa často dostávajú subjektom a do oblastí, ktoré vedu nerobia, ale, ako sa hovorí, robia skôr pavedu, tak verejnosť má menšiu motiváciu potom nejaké peniaze politikom odobriť, politikom, ktorí aj chcú dať viac, vidia, že veda je perspektívou pre Slovensko. Ale jednoducho bez toho, aby sa zmenil systém financovania vedy, bez toho sa to nepodarí ani politikom, ktorí uznávajú význam vedy na Slovensku a nielen na Slovensku. Takže ešte raz zhrniem. Ja myslím, že v tom názve to nebude, je to skôr v tom, ako dokážeme financovať vedu, ako to dokážu urobiť politici, ale nielen politici, ako to dokážu urobiť aj inštitúcie, ktoré sú určené zákonom, ako to vie zvládať napr. samotná Slovenská akadémia vied vo svojom vnútri, tak aby peniaze, ktoré ona v rámci svojej kapitoly distribuuje, išli naozaj tam, kde sa robí kvalitná veda, aby to kritérium, ktoré hovorí, že mali by sme mať my ako malá krajina ústav na každý odbor, bolo o niečo slabšie, pretože potom sa stáva, že máme aj ústavy, ktoré sú slabšie. Ale nechcem hovoriť len o Slovenskej akadémii vied. Podobne je to na vysokých školách, kde stále nedokážeme presúvať peniaze za kvalitnou vedou. A to sa potom prejavuje nielen v tom, že máme v porovnaní so zahraničím slabšiu vedu, v tom, že na vedu ide menej peňazí, ale aj vo výsledkoch vysokých škôl, pretože pokiaľ na vysokých školách nerobia pedagógovia, ktorí vedia robiť vedu, a teraz uznávam, že sú v tom výnimky, že nemusí byť aj harfistka špičkovou vedkyňou na to, aby dokázala učiť hrať na harfu, ale vo väčšine prípadov je to tak, že pokiaľ učia na vysokých školách ľudia, ktorí nedokážu písať papere také, ktoré sú citované v karentovaných časopisoch, tak sa dá s dosť veľkou pravdepodobnosťou to predpokladať. Ďakujem.
Jurinová, Erika, podpredsedníčka NR SR (2014-03-18):
Ďakujem, pani poslankyňa. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Kuffa.
P. Paška, predseda NR SR: (2010-02-10):
(Hlasovanie.) 142 prítomných, 65 za, 15 proti, 60 sa zdržalo, 2 nehlasovali. Návrh zákona do druhého čítania sme neschválili, nebudeme pokračovať v rokovaní o ňom. Pani poslankyňa Laššáková uvedie hlasovanie o návrhu poslanca Národnej rady Slovenskej republiky Daniela Lipšica na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Je to tlač 1468.
Kollár, Boris, predseda NR SR (2021-11-04):
S faktickou poznámkou vystúpi Filip Kuffa, nech sa páči, pán poslanec.
Mikulec, Roman, poslanec NR SR (2024-09-25):
Ďakujem pekne. Len chcem pripomenúť členom výboru na kontrolu činnosti NBÚ, že okamžite teraz budeme mať rokovanie výboru. Ďakujem.
P. Hrušovský, predseda NR SR: (2003-03-06):
Pán spoločný spravodajca, nech sa páči, uvádzajte jednotlivé návrhy.
Hrušovský, Pavol, podpredseda NR SR (2010-10-20):
Panie poslankyne, páni poslanci, prosím, aby ste zaujali svoje miesta v rokovacej sále, pristúpime k hlasovaniu o bodoch programu, ktoré sme prerokovali odpoludnia. Ako k prvému návrhu, návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov , poprosím teraz pána poslanca Zoltána Horvátha, ktorého poveril výbor pre sociálne veci a bývanie, aby Národnej rade predložil návrhy uznesení k prerokovávanému návrhu skupiny poslancov. Pán poslanec, nech sa páči.
Číž, Miroslav, podpredseda NR SR (2015-01-29):
Teraz v rozprave vystúpi pán poslanec Hraško. Má slovo.
Brisudová, Martina, poslankyňa NR SR (2023-02-09):
Ďakujem pekne za slovo. Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Jurinová, Erika, poslankyňa NR SR (2016-10-27):
Ja tiež sa stotožňujem s návrhom, ktorý bol prednesený a ku ktorému je práve teraz rozprava. A bola by som veľmi rada, keby sa ministerstvo financií vedelo stotožniť aj s tými návrhmi, ktoré sme dnes počuli v rámci, v rámci rokovania Národnej rady. Je veľmi dôležité, aby sme občanom umožnili žiť dôstojný život v meste, ktoré si zvolili za svoje mesto. A podľa mňa, podporovať to, čo zvyšuje chudobu, to, čo zhoršuje jeho sociálny status, je podľa mňa choré. Jednoznačne mestské zastupiteľstvo by malo mať spôsob, ako zlepšovať ľuďom život. A práve tým spôsobom by mohla byť možnosť odsúhlasiť VZN-ko, ktoré by podmienky hazardu vedelo buď prijať alebo odstrániť. Ak si spomíname pred 4 – 5 rokmi bola diskusia v Národnej rade, kde sme hovorili o tom, že generálna prokuratúra rušila takéto VZN-ká. Tak poďme na to opačne. Zistime prečo, čo bol hlavný dôvod rušenia takýchto VZN-iek v samosprávach a odstráňme ten dôvod rušenia takýchto VZN-iek. Nechoďme na to tak, že sťažíme občanom možnosť zaslúžiť si žiť dôstojne vo svojom mieste. Ďakujem.
M. Hort, podpredseda NR SR: (2010-03-02):
Teraz poprosím o vystúpenie pána poslanca Štefana Zelníka, nech sa páči.
A. Belousovová, podpredsedníčka NR SR: (2008-06-18):
(Prerušenie rokovania o 19.06 hodine.)
Laššáková, Jana, podpredsedníčka NR SR (2013-09-20):
Rokujeme o návrhu zákona, tak naozaj vás poprosím, aby ste hovorili k téme.
Hrušovský, Pavol, podpredseda NR SR (2010-09-07):
Hlasujeme, páni poslanci, za návrh uznesenia, ktorý predložil pán poslanec Mikuš. (Hlasovanie.) 107 prítomných, 76 za, 6 proti, 24 sa zdržalo, 1 nehlasoval. Návrh sme schválili. Prosím, uveďte ďalší návrh.
Bugár, Béla, podpredseda NR SR (2011-03-25):
Na vstúpenie pána poslanca s faktickou poznámkou ako jediný pán poslanec Chren. Nech sa páči, máte slovo.
B. Bugár, podpredseda NR SR: (2005-05-25):
D. Bollová, poslankyňa: Ďakujem pekne, pán podpredseda. Kolegyne, kolegovia, vážený pán generálny prokurátor, chcem zareagovať na predrečníka pána Polku asi tak. Neviem, či je toto pôda a vhodný čas na to, aby si hovoril, pán kolega, o prestížnom postavení prokuratúry v minulom zriadení. Napriek tomu chcem vyjadriť podporu tomu a súhlas s tým, čo si povedal, a taktiež podporiť názor, že mnohé peniaze, milióny, ktoré dnes sa venujú činnostiam nezmyselným, ak by som mohla, tak by som určite presunula, aspoň časť z nich, na prokuratúru. A preto, aj keď tu náš klub nie je, ja som tu ako patrón, vyslovím podporu návrhu uznesenia, ktoré sa tuná prečítalo. Ďakujem. (Potlesk.)
J. Počiatek, minister financií SR: (2009-02-10):
Aktuálna ekonomická situácia si vyžaduje okamžité účinné riešenia, ktoré majú prispieť k zlepšeniu podnikateľského prostredia s cieľom zabrániť rozsiahlym finančným stratám v hospodárstve Slovenskej republiky. Vzhľadom na uvedené je potrebné urýchlene umožniť zmenou zákona o spotrebnej dani z liehu vytvorenie legislatívnych podmienok, ktoré prispejú k zlepšeniu podnikateľského prostredia. Ďakujem. Skončil som.
J. Burian, poslanec: (2007-09-04):
Dovoľte, ja som tiež bol prekvapený z toho vášho prejavu, lebo som si tiež myslel, že skôr budete argumentmi a nie nejakými správami, ktoré neriešia problém. Ďakujem.
Blanár, Juraj, podpredseda NR SR (2023-06-23):
Toľko rozprava, ktorú vyhlasujem za uzavretú. Pán navrhovateľ, chcete záverečné slovo? Asi nie, lebo ste vystupovali. (Reakcia navrhovateľa.) Nech sa páči, ak máte záujme, nech sa páči, krátko.
Laurenčík, Milan, podpredseda NR SR (2021-11-09):
Ďakujem, pani ministerka. Prosím, zaujmite miesto pre navrhovateľov. Ja teraz dám slovo spravodajcovi z ústavnoprávneho výboru pánovi poslancovi Dominikovi Drdulovi, aby informoval Národnú radu o výsledku rokovania výboru, aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Zmajkovičová, Renáta, podpredsedníčka NR SR (2012-11-30):
Pán poslanec Kuffa.
Laurenčík, Milan, podpredseda NR SR (2021-05-27):
Pán poslanec, máte zle nasadenú rúško, tak vás poprosím, aby ste si ho dali správne. (Rečník si upravil rúško.) Ďakujem.
Danko, Andrej, predseda NR SR (2016-04-19):
Ďakujem. Pani poslankyňa Natália Blahová.
Ďuriš Nicholsonová, Lucia, podpredsedníčka NR SR (2016-11-25):
S reakciou na faktické poznámky pán poslanec Grendel.
Pčolinský, Peter, podpredseda NR SR (2022-12-06):
Mimochodom, je to takisto porušenie rokovacieho poriadku a rozdiely ja nerobím. S reakciou na faktické poznámky, pani poslankyňa Kolíková, nech sa páči. Skúste bližšie, lebo vás vôbec nepočuť. Nefunguje. Svietiť svieti, ale nepočuť. (Reakcie z pléna.) Skúste ešte raz. (Vedľa sediaci poslanec otočil k rečníčke svoj mikrofón.)
Danko, Andrej, podpredseda NR SR (2024-02-15):
Pokračujeme v rozprave. Pán Hajko. Rozmýšľam stále, pán Szalay, ako môžu pamiatky odísť zo Slovenska. (Reakcia z pléna.) No, pešo odídu, čo? Poslanec Hajko.
Hrnčiar, Andrej, podpredseda NR SR (2019-09-10):
Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, poslankyni Eve Smolíkovej.
Laurenčík, Milan, podpredseda NR SR (2020-11-25):
Toto bol posledný príspevok vo všeobecnej rozprave, ktorú týmto vyhlasujem za skončenú. Pýtam sa, či chce zaujať stanovisko k rozprave pani navrhovateľka. Nech sa páči, máte slovo.
Brocka, Július, poslanec NR SR (2013-09-24):
Pán kolega Přidal, ja som si pozorne vypočul vaše vystúpenie a som prekvapený, lebo ja som si myslel, že na tejto schôdzi už vlastne nebude nič také zaujímavé, ale toto bola bomba. Pán kolega, veď vy ste podrobili tú správu, ktorú teraz máme prerokúvať, takej zdrvujúcej kritike, že ak je to pravda, čo ste všetko hovorili vo svojom vystúpení, no veď tak to je na odstúpenie pána Holjenčíka. Nemyslíte? A na vás, pán Holjenčík, veď to je na uterák!
Horváth, Zoltán, poslanec NR SR (2011-09-14):
Teraz budeme hlasovať o návrhoch zo spoločnej správy výborov. Prosím, pán predsedajúci, pán predseda, dajte hlasovať o návrhoch 1 až 55, 57 až 73 so stanoviskom gestorského výboru schváliť.
Hrnčiar, Andrej, podpredseda NR SR (2018-05-15):
Tri faktické poznámky. Nech sa páči, pán poslanec Mizík.
Podmanický, Ján, poslanec NR SR (2013-04-16):
Vážený pán poslanec, ja vás rád počúvam a s drvivou väčšinou toho, čo ste povedali, môžem súhlasiť a maximálne to podporujem. S jednou vecou však, pán poslanec, nesúhlasím a to je, s tou takou kritikou, že neprijímame návrhy týkajúce sa, návrhy opozície týkajúce sa daňových zákonov, Zákonníka práce a podobne. Pán poslanec, vy sám ste živým dôkazom spolupráce na dobrých návrhoch medzi opozíciou a koalíciou. Na poslednej schôdzi sme schvaľovali zákon o zriaďovaní Slovenského historického ústavu v Ríme, ktorý ste predkladali s našimi poslancami, a ja si myslím, že to bola veľmi dobrá iniciatíva a pekná ukážka spolupráce na dobrých veciach. Ale nemôžete od nás očakávať, že budeme akceptovať také návrhy, ktoré sú v totálnom protiklade s tým, čomu veríme my a aký pohľad na spoločnosť máme my, a s čím sme napokon aj vystúpili pred voľbami na verejnosť a na čom sme získali mandát. Takže, pán poslanec, áno, také návrhy, ktoré nie sú v rozpore s tým, čo sme hlásali pred voľbami, tak tie veľmi radi prijímame, ak sú s nami odkonzultované a s nami pripravené. Ale také návrhy, ktoré idú úplne proti duchu toho, čo my hovoríme, no tak to vy nemôžete zas očakávať, že keď tvrdíme, že ten Zákonník práce, ako sme ho prijali my, je lepší pre ochranu zamestnancov a nepoškodzuje zamestnávateľov, no tak nemôžete vzápätí očakávať, že prijmeme vaše návrhy, ktoré tvrdia presný opak. Jednoducho v tomto sa líšime, preto je tu nejaké politické spektrum, my sme na jednej strane, vy ste na druhej strane, ale my sme získali podporu verejnosti na presadzovanie tých zmien, ktoré presadzujeme.
Bugár, Béla, podpredseda NR SR (2016-04-26):
Pani poslankyňa Dubačová.
Laurenčík, Milan, podpredseda NR SR (2021-02-03):
Na faktickú poznámku bude reagovať pán poslanec Marek Šefčík, nech sa páči.
Grendel, Gábor, podpredseda NR SR (2023-03-15):
Otváram všeobecnú rozpravu, do ktorej som nedostal písomnú prihlášku. Pýtam sa, či sa chce niekto prihlásiť ústne. Nikto. Vyhlasujem rozpravu za skončenú. Pýtam sa pána navrhovateľa, či si želá záverečné slovo. Nie. Pán spravodajca takisto nie. Prerušujem rokovanie o tomto bode programu. Pokračovať budeme prvým čítaním o vládnom návrhu zákona o žalobách na ochranu kolektívnych záujmov spotrebiteľov a o zmene a doplnení niektorých zákonov . Ide o tlač 1462. Návrh na pridelenie zákona na prerokovanie výborom je v rozhodnutí číslo 1535. Nech sa páči, pán minister spravodlivosti, prosím, uveďte aj tento vládny návrh zákona.
Jarjabek, Dušan, poslanec NR SR (2019-02-18):
Ďakujem veľmi pekne za slovo, pán predsedajúci, pán podpredseda. Pani Gaborčáková, ja veľmi oceňujem na vašom prejave, že ste napríklad nehovorili v tejto súvislosti o vražde novinára. Veľmi oceňujem o tom, že ste, veľmi oceňujem to, že ste nehovorili o kriminalizácii pani ministerky, o tom napríklad, akého máme skvelého prezidenta, akého sme mali zlého premiéra, o tom, že to Slovensko je proste v jednej hroznej situácii, že ste sa držali témy a z vášho pohľadu ste dokonca neboli ani taká ako väčšina týchto prejavov tuná tvrdo politická, tvrdo hlúpo propagandistická a úplne jasne opozičná. Čiže ešte raz vám za toto veľmi pekne ďakujem, lebo málokto z týchto vašich tam tzv. kolegov na tej pravej strane bol taký, ako ste boli vy. A to, čo ste povedali, je váš názor, budúcnosť ukáže, či pravdivý, alebo nepravdivý, ale v každom prípade názor, o ktorom sa dá hovoriť. Tá tupá opozičná polemika z vašej strany už tu nezaznela, za to sa vám chcem verejne poďakovať.
Bugár, Béla, podpredseda NR SR (2017-02-03):
Otváram možnosť sa prihlásiť ústne do rozpravy a pýtam sa, či sa hlási niekto. Končím možnosť sa prihlásiť do rozpravy. Traja. Pán poslanec Kéry, nech sa páči.
Hrnčiar, Andrej, podpredseda NR SR (2019-01-29):
Pán poslanec Blanár.
Bernaťák, Tibor, poslanec NR SR (2017-05-11):
Ja chcem poďakovať pánovi kolegovi poslancovi Feckovi za jeho slová. Myslím si, že naozaj pri ochrane slovenskej pôdy by sme mali dať bokom všetci poslanecké, resp. politické tričká. Naozaj sa jedná o ochranu našej, našej pôdy, keď raz o ňu prídeme, už ju naspäť nezískame. To je nezvratný proces. Takže ja mu chcem naozaj poďakovať a dúfam teda, že presvedčí aj ďalších svojich opozičných kolegov a prípadne aj tých, ktorí s tým nesúhlasia, majú s tým problém. Dúfam teda, že zmenia svoj názor, a verím teda, že aj pán poslanec Dostál, ktorý teraz bude vystupovať. Ďakujem.
P. Hrušovský, podpredseda NR SR: (2001-09-17):
(Hlasovanie.) Prítomných je 101 poslancov, za 98, zdržali sa 3. Konštatujem, že návrh sme schválili. Panie poslankyne, páni poslanci, zostáva nám ešte hlasovať o dvoch návrhoch na vyslovenie súhlasu Národnej rady s medzinárodnými zmluvami. Poprosím teraz pána poslanca Galbavého, aby ako spoločný spravodajca v rámci tretieho čítania uviedol návrh na uznesenie k návrhu na vyslovenie súhlasu Národnej rady Slovenskej republiky s prístupom Slovenskej republiky k Dohovoru Oganizácie Spojených národov o boji proti dezertifikácii v krajinách postihnutých vážnym suchom hlavne v Afrike. Pán spoločný spravodajca, nech sa páči, máte slovo.
L. Gyurovszky, minister výstavby a regionálneho rozvoja SR: (2004-10-26):
Dôvodom na spojenie uvedených funkcií sú nedostatočné počty zamestnancov krajských   stavebných   úradov, ktorí boli delimitovaní z bývalých krajských úradov a okresných úradov. Obdobne ako navrhnuté riešenie je už uplatnené v zákone č. 315/2001 Z. z. o Hasičskom záchrannom zbore, v zákone č. 534/2003 Z. z. o organizácii štátnej správy na úseku cestnej dopravy a pozemných komunikácií a o zmene a doplnení niektorých zákonov a taktiež v zákone č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. Verím, vážený pán predseda, vážené pani poslankyne, vážení páni poslanci, že predložený návrh schválite.
Grausová, Natália, poslankyňa NR SR (2018-11-27):
Vážený pán predsedajúci, kolegyne, kolegovia, navrhnuté, navrhované prijatie uznesenia, ktoré dnes prerokúvame, vo mne vzbudzuje silnú pochybnosť, či sa nachádzam v slovenskej Národnej rade. Šokujúce je, že predkladateľom tohto návrhu je sám predseda slovenského parlamentu a aby tomu bola nasadená koruna, ešte aj predseda takzvanej Slovenskej národnej strany. Pán Danko, vy ste človek kráľovsky platený z daní občanov Slovenskej republiky, teda ste zamestnancom týchto občanov a tak ste povinný pracovať a slúžiť týmto svojim zamestnávateľom. Uvedomte si, že ste predsedom slovenskej Národnej rady a nie izraelského Knessetu. Pri pohľade na predkladaný návrh uznesenia mám pocit blížiaci sa k istote, že máte, pán Danko, ešte aj iného zamestnávateľa, ktorý vás zrejme možno platí lepšie ako platcovia daní Slovenska. Problémom však je, že tento cudzí zamestnávateľ vám zadáva úlohy namierené proti občanom Slovenskej republiky a proti duchu našej ústavy, ktorá zaručuje rovnosť občanov pred zákonom. Sám ste sa vyjadrili, že ste to dali ako prísľub predsedovi parlamentu cudzieho štátu. V návrhu uznesenia, pán Danko, robíte určitú skupinu ľudí na Slovensku nadradenú, nekritizovateľnú pod hrozbou trestu. A to aj v prípade, ak bude kritika opodstatnená a pravdivá, a zvyšok obyvateľstva bude týmto diskriminovaný. Moja otázka znie: komu teda, pán Danko, slúžite? Koho ste ešte zamestnancom? Povedali ste, že ste sa museli hanbiť v cudzom štáte za svojich kolegov v parlamente. Je chvályhodné, pán Danko, keď sa hanbíte, ale iba v prípade, keď sa hanbíte sám za seba, lebo naozaj sa máte za čo hanbiť. V zahraničí aj doma podnecujete nenávisť k Slovensku a Slovákom. Za to by ste sa mali nielen hanbiť, ale aj vyvodiť pre seba dôsledky. Nebolo by teda lepšie, pán Danko, keby ste išli robiť predsedu parlamentu do cudzieho štátu, v ktorom ste sa to museli hanbiť? Tam by ste sa nepochybne vynímali oveľa viac a boli oveľa väčším prínosom než na Slovensku, pre ktoré ste práve vy stelesnenou hanbou, a aj vám by to určite vyriešilo veľa vašich problémov. Keď sme predložili návrh zákona proti hanobeniu štátnych symbolov Slovenskej republiky, vy ste, pán Danko, hlasovali proti a tu na druhej strane zastávate úplne v Slovensku cudzí štát a cudzí národ. Prečo so myslíte, pán Danko, že do Slovákov si môže, kto chce a kedy chce kopnúť, urážať ich a šikanovať? Je zjavné, že trpezlivosť slovenských daňových poplatníkov je bezhraničná, lebo keby ste toto urobili ktorémukoľvek zamestnávateľovi, že by ste slúžili nejakej cudzej firme a poškodzovali svojho zamestnávateľa, už dávno by ste boli nezamestnaný. Pán Danko, vo funkcii predsedu Národnej rady Slovenskej republiky dávať takéto sľuby a poslúchať príkazy predsedu parlamentu cudzieho štátu a zákonom zastrašovať občanov štátu, v ktorom ste predsedom parlamentu, tak to sa, pán Danko, v civilizovanom svete nazýva vlastizrada.
Bugár, Béla, podpredseda NR SR (2017-06-14):
Pán poslanec Fecko.
Danko, Andrej, predseda NR SR (2019-10-28):
Poslankyňa Gaborčáková, pripraví sa pán poslanec Dostál.
Hrnčiar, Andrej, podpredseda NR SR (2017-10-11):
Pán poslanec Dostál.
Hort, Milan, podpredseda NR SR (2010-11-04):
Poprosím o pokoj v rokovacej sále. Dali sme priestor aj navrhovateľovi, tak má priestor aj spravodajca. Buďme trošku korektní. Nech sa páči.
Kuffa, Štefan, poslanec NR SR (2012-10-29):
Ďakujem za slovo. Naozaj sú to rozporuplné výroky, lebo na jednej strane hovoríme o bezplatnosti a na druhej strane zase hovoríme, že to bude platené z verejných zdrojov. Tak ako to bude? Ja by som rád bol, keby ste predložili zároveň zoznam zdravotníckych zariadení, či už štátnych alebo neštátnych, v ktorých budú naozaj zadarmo robiť tieto sterilizácie. Veď tam ste aj povedali hodnotu tristo, štyristo až päťsto eur, v súkromných zariadeniach to bude drahšie, v týchto zariadeniach to bude lacnejšie. Znie to naozaj veľmi demagogicky. Nevymazávajme pamäť, krátkodobo a v jednej rozprave. A takto rozporuplne vystupovať, to je úplne absurdné. Nič nie je zadarmo, ani toto nebude zadarmo. Podčiarkujem, nie je zadarmo nič, už vôbec nie sterilizácie. Ale našťastie nie je to farmaceutický priemysel, pre ktorý by to prioritné bolo. Prečo? Z jednoduchého dôvodu. Nie preto, že sú takí dobrí alebo takí morálni, ale z dôvodu jednoduchého: Na čom by zarábali, tú antikoncepciu pre koho, pre sterilných mužov a ženy by vyrábali? Veď nikto by si to nekúpil. Nemali by to pre koho vyrábať. A hovoriť o počtoch detí a tuná kolegovi, či má päť detí a aké šťastné a aké chúďatá tie deti. Neviem, asi máte veľmi malú skúsenosť s chudobnými rodinami. Dovolím si povedať to, aj cez to všetko, že ste boli štátnou tajomníčkou práce, sociálnych vecí a rodiny. Naozaj tento komplex treba riešiť z pohľadu sociálneho, nie zdravotníckeho. A k cenám plynu. Ja som si nedovolil ani ten plyn nejako spomínať, ale to ste boli vy, ktorá ste zrovnávali tie ceny plynu. A bolo to veľmi také neetické a nemorálne, čosi také vôbec spomínať v rozprave. Naozaj, nepoškodzujeme myslenie národa? Je to tá najväčšia tragédia, ktorá sa len môže tuná stať. A domáhania sa sexuálnych stykov zo strany mužov a podobne, tieto praktiky, ktoré ste tu prezentovali, nestihnem... (Prerušenie vystúpenia časomerom.)
Sólymos, László, minister životného prostredia SR (2016-06-16):
Ďakujem pekne. Ja si myslím, že tak potom otázka bola zle položená, keď ste chceli na toto odpoveď, lebo tá otázka smerovala niekam inam. Takže my sme odpovedali na tú otázku. A čo sa týka malých vodných elektrárni, ja som tu odpovedal vašej kolegyni, ktorá sa na to pýtala tiež. Viete dobre, že proste ten problém s malými vodnými elektrárňami teraz sa rieši. Tá komisia, o ktorej ste vy hovorili, pracuje, robí, síce nedošli k záveru. Práve preto posúvame ten termín predloženia tohto materiálu do vlády, kvôli tomu, že ešte skúsime nájsť nejaký konsenzus, aj keď sa už našiel ten konsenzus nejakým spôsobom určitý, ktorý na poslednom sedení, bohužiaľ, nejakým spôsobom sa rozbil. Takže jak všetci hovoria, že je tu nejakých 380 alebo koľko tých profilov, kde môže byť malá vodná elektráreň, tak počas tých rokovaní tej pracovnej skupiny už konečne dospeli k takému výsledku, pri ktorom už sme mysleli, že bude konečný, že keď zoberieme do úvahy všetky tie podmienky, ktoré proste musíme vyhodnotiť pri povoľovacom procese pri takejto malej vodnej elektrárni, tak z tých 384 profilov maximálne prichádza do úvahy okolo 60, kde môže byť tá malá vodná elektráreň. To znamená, že, samozrejme, ja vám teraz neviem povedať, že aké je to percento, čo vy odo mňa chcete, lebo také konkrétne údaje u seba nemám, ale v každom prípade jednu vec si musíme uvedomiť, že máme určité záväzky, čo sa týka výroby alternatívnej energie, ktoré Slovensko proste musí splniť voči Európskej únii alebo v rámci našich povinností v Európskej únii. A máme na to rôzne zdroje, hej, môžme tam využiť vodu, môžme tam využiť vzduch, možme tam využiť biomasu. Pri tomto probléme narazíme proste na niektorých ochranárov, čo sa týka vody, pri vzduchu narazíme na problém s vtáčikmi, tam proste pri biomase, už sme sa o tom rozprávali, narazíme na ďalšie problémy. Ale proste musíme nájsť ten optimálny počet, optimálne množstvo, lebo jednoducho bez toho to nepôjde, nemôžeme proste toto úplne odrovnať. Takže ja nie som za to, aby sme išli do krajností ale ani z jednej ani z druhej strany. A na to, aby sme našli to optimum, je tá skupina. A dúfam, že jednoducho to optimálne riešenie, čo sa týka malých vodných elektrární, nájdeme. Ďakujem pekne.
P. Kubovič, poslanec: (2009-09-08):
Odôvodnenie: Prešlo zhruba 30 % času z programovacieho obdobia a Slovensko má nakontrahovaných 15,7 % prostriedkov a vyčerpaných len 1,09 %. Hoci je začiatok obdobia vždy horší, aj tak je situácia po skoro troch rokoch blízka katastrofe a sme na najlepšej ceste k najhoršiemu výsledku pri čerpaní eurofondov.
Danko, Andrej, predseda NR SR (2019-06-25):
Pán poslanec Drobný.
Kollár, Boris, predseda NR SR (2022-05-24):
Pani poslankyňa Tabák s faktickou, nie je prítomná. (Reakcia z pléna.) Je, aha dobre. Prosím? (Reakcia z pléna.) Vystúpiť nie, ale faktická mala byť. Dobre. Pán poslanec Kazda.
Grendel, Gábor, podpredseda NR SR (2021-10-05):
Kolegyne, kolegovia, budeme pokračovať v prerušenej schôdzi. A skôr, ako pristúpime k pokusu o hlasovanie, vás chcem všetkých poprosiť, aby ste si nasadili rúška. Ďakujem. Takže budeme pokračovať v popoludňajšom rokovaní 11. dňa 40. schôdze. (Reakcie z pléna.) Nevykrikujte, prosím vás! (Reakcie z pléna.) Takže ešte raz, budeme pokračovať v popoludňajšom rokovaní 11. dňa 40. schôdze Národnej rady Slovenskej republiky hlasovaním o návrhu uznesenia k Správe špeciálneho prokurátora o činnosti Úradu špeciálnej prokuratúry za rok 2020 (tlač 607). Prosím pána spoločného spravodajcu z ústavnoprávneho výboru, pána poslanca Miloša Svrčeka, aby hlasovanie uviedol. (Druhé opätovné hlasovanie o Správe špeciálneho prokurátora o činnosti Úradu špeciálnej prokuratúry a poznatkoch Úradu špeciálnej prokuratúry o stave zákonnosti za rok 2020 , tlač 607.)